# **ELŐTERJESZTÉS**

Az Önkormányzat 2020. évi költségvetés végrehajtásáról beszámoló

Bezenye Községi Önkormányzat Képviselő-testülete az Önkormányzat 2020. évi költségvetését az 1/2020. (III.4.) önkormányzati rendelettel fogadta el.

Az önkormányzatok gazdálkodását több, Kormány által meghozott döntés befolyásolta. Ezek közül az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a Kormány 40/2020. (III.11.) Korm. rendeletével.

Ezt követően rendszeresen születettek olyan központi intézkedések, illetve a veszélyhelyzet miatt kialakult külső tényezők okán létjött olyan belső intézkedések, melyek az Önkormányzat költségvetését, pl. a helyben maradó gépjárműadó elvonása. A kormányrendelet alapján a teljes 2020. évi gépjárműadó a központi költségvetést illeti, így ebből bevétellel az Önkormányzat nem számolhat

A 2020. évi költségvetésben gépjárműadó bevétel tervezett összege 6.339.00 Ft volt. Befolyt gépjárműadó június 30-ig 5.011.698 Ft volt, melyet teljes egészében a központi költségvetésbe átutalásra került.

**Az előterjesztés készítéséhez kapcsolódóan kiemelt központi döntések a következők:**

* *a 275/2020. (VI.12.) Korm. rendelet alapján a védőnői szolgálatban jogviszonyban lévő közalkalmazottak is részesülnek az egyszeri bruttó 500e Ft/fő rendkívüli juttatásban.*

*A juttatás összegét és annak járulék terhét az állam kifinanszírozta a NEAK-on keresztül 2020. június 19-i adatszolgáltatás alapján, 2020. június 26-ig.* Fenitek alapján 1 főre mindösszesen 500.000 Ft személyi juttatás és járulék költség, összesen 587.500 Ft bevétel került pluszban megtervezésre a védőnői szolgálat szakfeladaton mint kiadás, és mint NEAK-tól származó bevétel.

Az egyszeri rendkívüli juttatást 2020. július 1-jén kellett kifizeti a védőnő részére.

A támogatás elszámolási kötelezettséggel terhelt, 2020. szeptember 30-ig kellett elszámolni, illetve három évig utóellenőrizhető a Belügyminisztérium által.

**A 140/2020. (IV.21.) Korm. rendelet a Gazdaságvédelmi Akcióterv** keretében a koronavírus-járvány gazdasági hatásainak mérséklése érdekében szükséges adózási könnyítésekről szóló *döntés alapvetően befolyásolta az Önkormányzat gazdálkodását és likviditási helyzetét a helyi iparűzési adó vonatkozásában.*

*„1.§*

*(4) Az adózó az e rendelet hatálybalépésének napja és 2020. szeptember 30-a között esedékessé váló éves és soron kívüli helyi iparűzési adóbevallás-benyújtási kötelezettségét és az ezzel egyidejűleg teljesítendő adófizetési kötelezettségét, valamint a következő adóelőleg-fizetési időszakra szóló adóelőleg bevallás benyújtási kötelezettségét 2020. szeptember 30-ig teljesítheti.*

*(5) Amennyiben az adózó iparűzési adóbevallás-benyújtási, adóelőleg-bevallási kötelezettségét a (4) bekezdésben foglaltak alkalmazásával a 2020-ban kezdődő adóelőleg-fizetési időszak első előlegrészlete esedékessége napjáig nem teljesítette, akkor ezen előlegrészlet esedékességekor az előző – korábban bevallott – iparűzési adóelőlegrészlet összegét kell megfizetni. Az adózó ezen adóelőleg-részlet mérséklését annak esedékessége előtt kérheti, ha számításai szerint a 2020-ban kezdődő adóév adója nem éri el az adóévi adóelőleg összegét.*

*(6) A helyi adókról szóló 1990. évi C. törvény 3. § (3) bekezdése szerinti nyilatkozatot legkésőbb 2020. szeptember 30-ig lehet benyújtani az adóhatósághoz.*

**2020. évben a tervezett iparűzési adóbevétel 17.500.000.- Ft, melyből június 30-ig 8.408.752 Ft folyt be, december 31-én 21.383.773 Ft-ra teljesült, ami 122 %-os teljesítés.**

# **I. BEVÉTELEK, KIADÁSOK**

**BEVÉTELEK**

Az önkormányzat tervszinten 403.270.073 Ft bevétellel számolt, ami 2020. december 31-én 491.820.486 Ft-ra teljesült.

A bevételi jogcímek alakulását a 2. számú melléklet mutatja Bezenye Községi Önkormányzat vonatkozásában, ugyanilyen részletezésben mutatja be a 8. melléket a Bezenyei Százszorszép Óvoda vonatkozásában.

Az egyes tételsorok a központi adatszolgáltatási rendszernek megfelelően kerültek kialakításra (Ft-ban).

**1. Működési bevételek**

**Intézményi működési bevételek**

A központi besorolás a korábbi évekhez hasonló módon alakult, a fő bevételi jogcímek a szolgáltatások ellenértéke, bérleti és lízingdíjak, intézményi ellátási díjak, hozam és kamatbevételek, egyéb működési bevételek

A legjelentősebb bevételi jogcímek teljesítése Ft-ban:

|  |  |  |  |
| --- | --- | --- | --- |
| **Jogcímek** | **Eredeti ei.** | **Mód. ei.** | **Teljesítés** |
| - szolgáltatások ellenértéke | 450.000 | 1.117.508 | 928.451 |
| - közvetített szolgáltatások | 0 | 35.605 | 35.605 |
| - intézményi ellátási díjak | 1.970.000 | 1477.422 | 1.477.422 |
| - kiszámlázott áfa | 531.900 | 691.872 | 640.827 |
| - egyéb működési bevételek | 0 | 889.306 | 889.306 |

**Szolgáltatások ellenértéke** a művelődési ház, önkormányzati nem lakás célú helyiségének bérleti díjából és közterület foglalási díjakból mutatható ki.

Az **intézményi ellátási díjak** a költségvetési szervek rendeltetésszerű működéséből származnak, amelyeket az igénybevett szolgáltatásért – étkeztetés – fizetnek.

**2.** **Az önkormányzat sajátos működési bevételei**

A sajátos bevételek döntően a helyi adókat-, az állami támogatásokat-, illetve az önkormányzati vagyon hasznosításából származó bevételeket foglalják magukba.

**Helyi adók** (Ft-ban)

Törvényi változás, rendeleti módosítás nem történt 2019. évről 2020. évre, ennek megfelelően Bezenye Községi Önkormányzat korábban is jellemző, körültekintő adóbevétel tervezését változatlan jogszabályi keretek mellett tehette meg 2020. gazdasági évre vonatkozóan. Az igazságos közteherviselés fenntartása, valamint a helyi adópolitika megbízhatósága iránti igény mellett az Önkormányzat hagyományait követve a tervezést a maximális szakértelem és a tudatos előrelátás mellett, a megfelelő óvatosság is jellemezte. 2020. év elején Bezenye Községi Önkormányzat még nem számolt a koronavírus-járvány esetleges következményeivel, illetve annak költségvetésre gyakorolt hatásaival sem. Ennek megfelelően, az előző évi – 2019. – tényadatokra támaszkodva, valamint igazodva a gazdaságpolitikai célkitűzésekhez, és a helyi adópolitikához az alábbi bevételek előirányzását tűzte ki magának 2020. évre:

|  |  |  |  |
| --- | --- | --- | --- |
| **Adónemek** | **Eredeti ei.** | **Teljesítés 2020.06.30.** | **Teljesítés**  **2020.12.31.** |
| Vagyoni típusú adók | **19.500.000** | **48.433.966** | **89.994.588** |
| ebből:  - Építmény adó | 3.000.000 | 4.662.928 | 9.481.849 |
| - Telekadó | 10.000.000 | 31.972.550 | 73.354.766 |
| - Kommunális adó | 6.500.000 | 3.328.780 | 7.157.973 |
| Iparűzési adó | **17.500.000** | **8.408.752** | **21.383.772** |
| Gépjárműadók | **6.339.000** | **0** | **0** |
| **Összesen:** | **43.399.000** | **48.433.966** | **111.378.360** |

A Kormány 2020.március 11-én az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki. A veszélyhelyzet alatt a kormány néhány olyan adóügyi intézkedésekről döntött, melyek alapjaiban érintették a helyi adóbevételek alakulását. Bezenye községben ezek a változások a 2020. évben nem jelentettek problémát, mivel óvatosságból be nem tervezett telekadó bevételek jelentkeztek a 2020. adóévben, ez közel 85.000.0000 Ft többletbevételt jelentett.

Az önkormányzatot és ezen belül a helyi adóztatást jelentősen érintő döntésről szóló 140/2020. (VI.21.) Kormányrendelet a vállalkozások terheinek csökkentése érdekében a helyi iparűzési adó bevallási és befizetési határidejét május 31-éről szeptember 30-ára helyezte át, továbbá a gépjármű helyben maradó részének (beszedett gépjárműadó 40%-a) átcsoportosítását írta elő a Járvány Elleni Védekezés Alapba.

Bezenye Községi Önkormányzat saját bevételei között kiemelkedő helyet foglalnak el a helyi adóbevételek, hiszen az egyik legjelentősebb bevételi forrását biztosítják a költségvetésnek. A feladatellátás terhe továbbra sem csökken arányosan, így az adóbevételek szerepe egyre nagyobb teret kap az Önkormányzat büdzséjében.

Építmény adóban 388, telekadóban 180, magánszemélyek kommunális adójában 552 adótárgy volt nyilvántartva a 2020. adóévben. Iparűzési adót 148 adózó fizet a községben.

**Pótlékok, bírságok**

A helyi adókhoz kapcsolódó késedelmi pótlék címén **1.148.301** Ft folyt be.

**Az összes közhatalmi bevétel a pótlékokkal együtt 112.526.661 Ft.**

**3. Támogatások, támogatásértékű bevételek, kiegészítések**

**Önkormányzatok költségvetési támogatása**

A költségvetési kapcsolatokból az alábbi forrásokat kaptuk az év során:

|  |  |  |  |
| --- | --- | --- | --- |
| Jogcím | Eredeti ei. | Módosított ei.  . | Teljesítés |
| Helyi önkormányzatok működésének általános támogatása (B111) | 30 443 839 | 30 443 839 | 30 443 839 |
| Települési önkormányzatok egyes köznevelési feladatainak támogatása (B112) | 35 180 270 | 37 298 800 | 37 298 800 |
| Települési önkormányzatok szociális, gyermekjóléti és gyermekétkeztetési feladatainak támogatása (B113) | 13 051 636 | 11 848 676 | 11 848 676 |
| Települési önkormányzatok kulturális feladatainak támogatása (B114) | 1 800 000 | 2 417 050 | 2 417 050 |
| Egyéb működési célú támogatások bevételei államháztartáson belülről (B16) | 6 732 000 | 10 203 574 | 10 203 574 |
| **Önkormányzatok működési támogatásai** | **87 207 745** | **92 678 664** | **92 678 664** |

Az állami támogatások havi rendszerességgel érkeznek a Magyar Államkincstártól, a jogszabályi előírásoknak megfelelően.

**4. Az Önkormányzat költségvetésébe az alábbi bevételek folytak be:**

A Felsőszigetközi Vadászati Kft. vagyonfelosztásából az önkormányzat 1.224.366 Ft-ot kapott, mely összeg felhasználási célja nincs meghatározva.

Az iskolai ÖKO kert megvalósítására az Önkormányzat kötött megállapodást, melynek keretében 1.390.000 Ft támogatás érkezett a számlánkra az iskolai ÖKO kert megvalósítására. A támogatás – a megállapodás alapján - teljes egészében biztosította az ÖKO kert megvalósítását az iskolában.

A Magyar Falu Program keretében az Önkormányzat pályázatot nyert:

* orvosi gép, műszer beszerzésre (magzati szívhangvizsgáló, hallásvizsgáló készülék, EKG készülék és laptop) **1.1.41.297 Ft**
* Művelődési Ház részleges felújítására **10.259.860 Ft**
* Önkormányzati hivatal épületének tetőfelújítására **14.136.300 Ft**
* Tanya és falugondnoki busz beszerzésére **14.989.999 Ft**

A pályázati 100 %-os mértékű támogatási előleget az Önkormányzat letéti számlán, elkülönítetten kezeli.

A Belügyminisztérium pályázatán a szociális rászorulók részére 147 q barnakőszén vásárlására **nyertünk 466.725 Ft** támogatást.

**KIADÁSOK**

A 2020. évi költségvetés kiadási előirányzata 402.875.918 Ft volt, ami 491.820.486 Ft-ra teljesült. A tényleges kiadás összege **213.428.156**.- Ft, a pénzmaradvány összege **278.392.330** Ft.

A kiadási jogcímek alakulását az 1. számú melléklet mutatja be Bezenyei Községi Önkormányzat vonatkozásában, a 7. számú melléklet ugyanilyen részletezésben mutatja a Bezenyei Százszorszép Óvoda kiadásait.

Az egyes tételsorok a központi adatszolgáltatási rendszernek megfelelően kerültek kialakításra (Ft-ban).

***Személyi juttatások és járulékok***

A személyi juttatások tervezett előirányzata 22.556.957 Ft volt, ami 28.512.180 Ft-ra teljesült. A járulékok tervezett előirányzata 3.971.218 Ft volt, ami 4.260.257 Ft-ra teljesült - kapcsolódva a személyi juttatásokhoz.

***Ellátottak pénzbeli juttatásai***

Az ellátottak pénzbeli juttatásainak tervezett összege 4.625.636 Ft volt, ami 4.2012.716 Ft-ra teljesült. Települési támogatás címén 4.208.116 Ft került kifizetésre a szociális igazgatásról és a szociális ellátásokról szóló önkormányzati rendelet alapján.

Az Önkormányzat sikeresen pályázott a Belügyminisztérium pályázatán a szociális rászorulók részére 147 q barnakőszén vásárlására, ahol **nyertünk 466.725 Ft** támogatást.

A szén beszerzése összesen 674.370 Ft-ba került. 21 fő részére tudtunk biztosítani 7-7 q barnakőszenet. Az Önkormányzatnak 207.645 Ft-tal kellett kiegészíteni az elnyert támogatást.

***A működési célú támogatásértékű kiadások***sorában van kimutatva a Hegyeshalmi Közös Önkormányzati Hivatal részére átadandó pénzeszköz. A Hivatal folyamatos, zavartalan működése érdekében összesen 9.972.309 Ft került átutalásra negyedéves részletekben*.*

**A** ***működési célú pénzeszköz átadás*** keretében a Bezenyei Sportegyesület létesítményének fenntartásán és üzemeltetésén felül 400.000 Ft támogatást biztosított az Önkormányzat a Bezenyei Sportegyesület 1938262179 projekt azonosítójú pályázatához önrész biztosítása, valamint a sportegyesület működésének támogatása címén. Ezen felül pedig a sportegyesület működésének támogatására további 1 millió forintot biztosított az Önkormányzat.

A Sportegyesület gépbeszerzési pályázatához 1.899.999 Ft kölcsönt adott a képviselő-testület.

Az éves sportnap megrendezését is támogatta az Önkormányzat 100.000.- Ft-tal.

A Papréti Nőegylet által szervezett papréti búcsú megrendezését 60.000 Ft-tal támogatta az Önkormányzat.

Megfizetésre került a Mosonmagyaróvári Kistérségi Társulás részére a 2019. II. félévi tagdíj, valamint a 2020. évi tagdíj, ami3.679.614 Ft volt, a Hoc Pice Ház működését pedig 929.752 Ft-tal támogattuk.

A Magyar Államkincstár részére megfizetése került összesen **16.123.962 Ft**, amiből a 2018. évi szociális normatíva 7.007.950 Ft + 202.366 Ft kamata. A 2019. évi normatíva 8.226.464 Ft + kamat 118.094 Ft, valamint a téli rezsicsökkentésben korábban nem részesült, a vezetékes gáz- vagy távfűtéstől eltérő fűtőanyagot felhasználó háztartások egyszeri támogatása keretében 2019. decemberig fel nem használt összege, ami 484.775 Ft + 84.313 Ft kamata.

***A beruházási és felújítási kiadások***

Jelentős kiadás volt a közvilágítás rekonstrukciójára kifizetett összeg, 9.918.940 Ft, valamint a fűtési rendszer felújítására kifizetett 3.670.404 Ft.

1 db fűkasza vásárlására került sor, 234.550 Ft összegben.

A Magyar Falu Programban orvosi gép, műszer beszerzésre (magzati szívhangvizsgáló, hallásvizsgáló készülék, EKG készülék és laptop) **1.1.41.297 Ft** értékben beszerzésre került. a pályázat elszámolása megtörtént.

A papréti művelődési ház festéséhez biztosítottuk az anyagot. Sor került a parketta felújítására, csiszolására, ami 351.890 Ft-ba került.

Az Önkormányzat költségvetésében legnagyobb kiadást jelentette, az előző önkormányzat által ki nem fizetett számlák rendezése **a Makadám Kft. felé. 50.660.480 Ft** került kifizetésre, amely magában foglalja a számlák összegét, a megállapodás alapján viselt perköltség és késedelmi kamat összegét, valamint a fordított ÁFA fizetési kötelezettségből eredő összeget.

Az Önkormányzat könyvelési feladatait a múlt évben a Magyar Közigazgatási Zrt. végezte. A szerződést a képviselő-testület felmondta. A szerződés felmondásából eredő kötelezettségekre és a 2019. költségvetési év zárására és a mérleg elkészítésére mindösszesen 1.892.300 Ft-ot fizettünk ki.

Az Önkormányzat rendeletet alkotott a Bezenye díszpolgára és a Bezenyéért kitüntető címek adományozásáról. A rendeletnek megfelelően elkészítettük az emlékérmeket, valamint vásároltunk hozzá díszdobozokat, ami 176.530 Ft-ba kerültek.

2020. évre normatíva visszafizetési kötelezettsége az Önkormányzatnak 3.086.453 Ft volt, ami visszafizetésre került a 2020. évi beszámoló elkészítésének határidejéig (2021-ben).

Az Önkormányzat 2020. évben 19 millió forint folyószámlahitellel számolt. A folyószámlahitel szeptember 30-ig állt rendelkezésre, igénybevételre nem került sor.

A Képviselő-testület 59/2020.(VI.30.) határozatával a Bezenyei Sportegyesületnek a 1938262179 iratazonosító számú pályázatban szerepelő eszközök megvásárlására 1.899.999.- Ft-ot megelőlegezett. Erre vonatkozóan megkötésre került a kölcsönszerződés. 2020-ban a pályázat elszámolása megtörtént, sajnos azonban az Egyesület részére nem érkezett meg a támogatás 2020-ban, így azt visszafizetni nem tudták.

Abeszámolóban hiteles és reális képet kívántunk adni a vállalt feladatok teljesítéséről, a pénzügyi helyzetet alakító tényezőkről.

Bezenye, 2021. május 25.

Márkus Erika s.k.

polgármester